Արթուր Թարխանյան

Արթուր Արտավազդի Թարխանյան (), հայ ճարտարապետ, ՀԽՍՀ վաստակավոր (1972), ՀԽՍՀ ժողովրդական (1987) ճարտարապետ։ Ճարտարապետության միջազգային ակադեմիայի Մոսկվայի մասնաճյուղի (1992), ՀՃԱ (1996) պատվավոր անդամ։

Կենսագրություն 
1957 թվականին ավարտել է Երևանի պոլիտեխնիկական ինստիտուտը։

1957 թվականից աշխաել է Հայպետնախագիծ ինստիտուտում, 1969-1986 թվականներին՝ տիպային նախագծման արվեստանոցի ղեկավար, 1990 թվականից՝ գլխավոր ճարտարապետ։

1986-1989 թվականներին՝ ՀՀ պետշինի նախագահի առաջին տեղակալ։

1968 թվականից դասավանդել է Երևանի ճարտարապետության և շինարարության պետական համալսարանում (պրոֆեսոր՝ 1993 թվականից)։

Եղել է ՀԽՍՀ Գերագույն Խորհրդի պատգամավոր (1980-1989)։

1997 թվականին Երևանի Ճարտարապետության ազգային թանգարան-ինստիտուտում բացվել է Արթուր Թարխանյանի ստեղծագործությունների ցուցահանդեսը։

Նախագծեր 
Համահեղինակների հետ Արթուր Թարխանյանի նախագծերով Երևանում կառուցվել են՝

 ՀՀ ԳԱԱ Հասարակական գիտությունների ինստիտուտների մասնաշենքերը (1955-1972)
 «Ռոսիա» կինոթատրոնը (1970-1974, ԽՍՀՄ Նախարարների խորհրդի մրցանակ, 1979)
 Երիտասարդության պալատը (1970-1985, ՀամԼԿԵՄ մրցանակ, 1981)
 «Զվարթնոց» օդանավակայանը (1981, ՀԽԱՀ Պետական մրցանակ՝ 1985)
 Մարզահամերգային համալիրը (1984, ԽՍՀՄ Պետական մրցանակ՝ 1987)
 «էրեբունի-3» բնակելի միկրոշրջանը
 Բնակելի շենքեր Երևանի Սարյան, Չարենցի և Բագրատունյաց փողոցներում։

Արթուր Թարխանյանը շուրջ 2 տասնյակ հուշարձանների ճարտարապետ է։

 Մեծ եղեռնի զոհերի հուշահամալիր (Երևան, 1967)
 Մարտիրոս Սարյանի հուշարձան (Երևան, 1986)
 Խորհրդային Հայաստանի 50-ամյակի հուշարձանը (Դիլիջան, 1970)
 Հայրենական պատերազմում զոհվածների (Դսեղ, Տաթև, Բազմաբերդ)
 Շառլ Ազնավուրի արձանը (Գյումրի, 2001)։

Նրա նախագծմամբ Երևանում կառուցվել են

Ձեռքբերումներ 
 Երիտասարդ ճարտարապետների ստեղծագործության դափնեկիր (1962, 1968)
 Խորհրդային ճարտարապետության նվաճումների դափնեկիր (1973-1977)
 «Տարվա լավագույն կառույց» (1982, ոսկե մեդալ)
 «Տարվա լավագույն ստեղծագործություն» (1985, համամիութենական ստուգատեսների դափնեկիր)
 ԽՍՀՄ ԺՏՆՑ-ի ոսկե մեդալ
 Անանիա Շիրակացու (1998) մեդալ
 Ալեքսանդր Թամանյանի մեդալ

Ընտանիք 
Ամուսնացած էր, կինը՝ Գուբիևա Զառեմա, դուստրը՝ Անահիտ Թարխանյան։

Պատկերասրահ

Տես նաև 
 Արթուր Թարխանյան կենտրոն

Ծանոթագրություններ

Արտաքին հղումներ 
 Դիլիջանում տեղադրված Խորհրդային Հայաստանի 50-ամյակի հուշարձանի լուսանկարներ

Հայ ճարտարապետներ
Հայաստանի ճարտարապետների միության անդամներ
ՀԽՍՀ վաստակավոր ճարտարապետներ
ՀԽՍՀ պետական մրցանակի դափնեկիրներ